KURZUS: Járműszerkezetek II.

MODUL: I. modul: Futómű

5. lecke: Kerekek és gumiabroncsok

| Cél: A lecke célja, hogy a hallgató megismerhesse a kerekekkel és gumiabroncsokkal szemben támasztott alapvető követelményeket, és ismereteket szerezhessen azok alapvető feladataival, funkcióival kapcsolatban. A hallgató a tananyag tanulmányozásával tudást szerezhet a kerékpántok és gumiabroncsok felépítésével, méreteivel és jelöléseivel kapcsolatban. A hallgató megismerheti a kerékpántok és gumiabroncsok főbb típusait, kiviteli formáit is.
Követelmények: Ön akkor sajátította el megfelelően a tananyagot, ha képes:
saját szavaival elmondani a kerekekkel szemben támasztott főbb követelményeket. szerkezeti ábra alapján bemutatni a kerék, kerékagy és azzal mechanikai kapcsolatban álló fő részegységeket. szerkezeti ábra alapján bemutatni a szimmetrikus, mélyágyas kerékpánt részegységeit és fő méreteit. elmondani, hogy milyen kerékpántokat használnak személygépkocsikon és motorkerékpárokon. saját szavaival elmondani, hogy milyen célból rendelkeznek a tömlő nélküli mélyágyas kerékpántok "hump" kialakítással. saját szavaival elmondani, hogy milyen célból alkalmaznak többrészes kerékpánt felépítést. szerkezeti ábra alapján bemutatni a többrészes, ferde vállú kerékpánt részegységeit. pontosan megadni a többrészes, ferde vállú kerékpánt vállemelkedését, szögben kifejezve. pontosan elmondani, hogy milyen mértékegységben adják meg a gyártók kerékpántok átmérőjét. pontosan elmondani, hogy milyen elválasztó karaktert alkalmaznak a kerékpánt felfekvő felületének szélességét és átmérőjét meghatározó értékek között, mélyágyas kerékpántok esetében. felsorolni a kerékpántok jelölésére alkalmas betűjelzéseket és elmondani azok jelentését is. pontosan elmondani a besajtolási mélység fogalmát. saját szavaival elmondani a gumiabroncsokkal szemben támasztott főbb követelményeket. keresztmetszeti ábra alapján bemutatni a gumiabroncsok szerkezeti részeit. pontosan elmondani, hogy milyen irányban helyezik el a szövetvázat alkotó szálakat a radiál és a diagonál abroncsokban. saját szavaival elmondani, hogy milyen irányultságú vezetőerőt visz át a hossz- és keresztirányú profil a gumiabroncsok futófelületén. pontosan elmondani, hogy milyen állapotú gumiabroncsra vonatkozik a gyártó által megállapított méretezés. pontosan elmondani a névleges profilarány fogalmát. pontosan megadni, hogy mekkora haladási sebességen határozzák meg a gumiabroncsok dinamikus gördülési kerületét. felsorolni a gumiabroncsok jelölésére alkalmas szám- és betűjelzéseket, valamint elmondani azok jelentését is. saját szavaival elmondani, hogy milyen hátrányokkal jár a széles gumiabroncsok használata. pontosan elmondani, hogy milyen célból helyezik el a radiálabroncsokban a köpenyváz és a futófelület közötti övrétegeket 20°-kal a haladási iránytól eltérő szögben. pontosan megadni, hogy a gumiabroncsok és a téli gumiabroncsok mekkora legkisebb profilmélységgel használhatók.
Tanulási tevékenység: Olvassa el figyelmesen a Gépjárműszerkezetek című tankönyv 4.5. fejezetét! Tanulmányozza át a Kerékagy című ábra felépítését és részegységeit, majd készítsen egyszerűsített ábrát a füzetébe. Tekintse át a kerékpántok keresztmetszetének változatait, készítsen jegyzeteket azzal kapcsolatban, hogy melyik kerékpánt-típus milyen tulajdonságokkal, jellemzőkkel rendelkezik. Olvassa át a kerékpántok méretezéséről és jelöléseiről szóló bekezdést, és készítsen jegyzetet a kerékpántok jelölésére használt számok és betűk alkalmazási módjairól.
Tekintse át a gumiabroncsok felépítését bemutató ábrát, és készítsen a füzetébe vázlatot! Készítsen jegyzetet a gumiabroncsok részegségeinek tulajdonságairól is. Olvassa át a gumiabroncsok méretezéséről és jelöléseiről szóló bekezdést, és készítsen jegyzetet azok alkalmazási módjairól. Tekintse át és készítsen vázlatot a leggyakrabban alkalmazott abroncsfajtákról és azok tulajdonságairól is.
Időszükséglet: A tananyag elsajátításához körülbelül 50 percre lesz szüksége.
Kulcsfogalmak:
kerékpánt keréktárcsa mélyágyas kerékpánt hump, flat-hump ferde vállú kerékpánt kerékpánt felfekvő felület kerékpánt-átmérő abroncsszélesség eltolás, besajtolási mélység szövetváz radiál, diagonál övréteg futófelület profil, profilmélység perem profilarány sebességosztály téli abroncsok kopásjelző

| Önellenőrző kérdések
1. Az alábbi szövegrészben a kerekekkel szemben támasztott követelményekről van szó. Egészítse ki a hiányos mondatokat! A helyes megoldást minden szövegmező esetében egy szóval határozza meg! A kerekekkel szemben támasztott főbb követelmények: - tömeg - alakszilárdság - rugalmasság - hőelvezetés
2. Az alábbi képen a kerék, kerékagy és azzal mechanikai kapcsolatban álló fő részegységeket bemutató ábrát láthat, ahol az egyes részegységeket számjelöléssel látták el.
Határozza meg az egyes részegységek helyes megnevezését a számjelölések szövegmezőbe gépelésével!
Részegység megnevezése | Számjelölés
Dísztárcsa |
Féktárcsa |
Gömbcsukló |
Hajtótengely |
Kerék rögzítőcsavar |
Kerékagy |
Kerékagy rögzítőcsavar |
Kerékpánt keréktárcsával |
Rugós tag alsó csatlakozási pontja |
Tengelycsonk |
3. Az alábbi képen a szimmetrikus, mélyágyas kerékpánt részegységeit és fő méreteit bemutató ábrát láthat, ahol az egyes részegységeket számjelöléssel látták el.
Határozza meg az egyes részegységek és méretek helyes megnevezését a számjelölések szövegmezőbe gépelésével!
Megnevezés | Számjelölés
Abroncsszélesség |
Kerékpántágy |
Kerékpántátmérő |
Kerékpántperem |
Kerékpántváll |
Szelepfurat |
4. Milyen kerékpántokat használnak személygépkocsikon és motorkerékpárokon? Válassza ki a helyes megoldást!
| szinte kizárólag félmélyágyas kerékpántokat
| szinte kizárólag laposágyas kerékpántokat
| szinte kizárólag meredek vállú, tömlő nélküli széles kerékpántokat
| szinte kizárólag nem osztott, mélyágyas kerékpántokat
| szinte kizárólag osztott, mélyágyas kerékpántokat
5. Milyen célból rendelkeznek a tömlő nélküli mélyágyas kerékpántok "hump" kialakítással? Válassza ki a helyes megoldást!
| a kerék jó központosításáról gondoskodnak
| a kerékcsillag helyettesítésére alkalmazzák
| az abroncsok könnyebb szerelését teszi lehetővé
| gyors kanyarvételnél megakadályozza az abroncsperem kerékpántvállról a mélyágyba való behatolását
| megakadályozza a kerékagy kenésére használt kenőzsír szennyeződését
6. Milyen célból alkalmaznak többrészes kerékpánt felépítést? Válassza ki a helyes megoldást!
| a kerék jó központosításáról gondoskodnak
| a kerékcsillag helyettesítésére alkalmazzák
| az abroncsok könnyebb szerelését teszi lehetővé
| gyors kanyarvételnél megakadályozza az abroncsperem kerékpántvállról a mélyágyba való behatolását
| megakadályozza a kerékagy kenésére használt kenőzsír szennyeződését
7. Az alábbi képen a többrészes, ferde vállú kerékpánt részegységeit bemutató ábrát láthat, ahol az egyes részegységeket számjelöléssel látták el.
Határozza meg a részegységek helyes megnevezését a számjelölések szövegmezőbe gépelésével!
Részegység megnevezése | Számjelölés
Ferde váll |
Ferde vállú gyűrű |
Oldalgyűrű |
Perem |
Zárógyűrű |
Határozza meg a ferde váll α szögét is! Az α szög értéke: °
8. Milyen mértékegységben adják meg a gyártók kerékpántok átmérőjét? Válassza ki a helyes megoldást!
| cm
| dm
| hüvelyk
| láb
| mm
| uncia
9. Milyen elválasztó karaktert alkalmaznak a kerékpánt felfekvő felületének szélességét és átmérőjét meghatározó értékek között, mélyágyas kerékpántok esetében? Válassza ki a helyes megoldást!
| --
| -
| *
| /
| +
| szóköz
| x
10. Mit jelent, ha a kerékpántok jelölésére alkalmazott betűjelölések között a "H2" olvasható? Válassza ki a helyes megoldást!
| 2-es típusú külső lapos kiemelkedéssel rendelkező kerékpánt
| félmély-ágyas kerékpánt
| kétoldali flat-hump kerékpánt
| kétoldali kiemelkedéssel rendelkező kerékpánt
11. A keréktárcsák besajtolási mélysége mely részek közötti távolságot határozza meg? Válassza ki a helyes megoldást!
| a kerékpántágy és a kerékpántperem közötti távolság
| a keréktárcsa belső felfekvő felülete és a kerékpántperem közötti távolság
| a keréktárcsa belső felfekvő felülete és képsíkja közötti távolság
| a keréktárcsa képsíkja és a keréktárcsa külső felfekvő felülete közötti távolság
| a mélyágyas keréktárcsák két kiemelkedése közötti távolság
| a perem és a zárógyűrű közötti távolság
12. Az alábbi képeken különféle keréktárcsák keresztmetszeti ábráját láthatja.
Forrás: PerformanceAlloys: Alloy Wheel Offset - Wheel Offset Explained. https://www.performancealloys.com/alloy-wheels-offset
Az ábrák alapján határozza meg a megfelelő számjelölés szövegmezőbe gépelésével a keréktárcsák eltolásának értékét! 1: pozitív eltolás 2: negatív eltolás "A" jelű kerékpánt eltolása: "B" jelű kerékpánt eltolása:
13. Az alábbi szövegrészben a gumiabroncsokkal szemben támasztott követelményekről és azok fő feladatairól van szó. Egészítse ki a hiányos mondatokat! A helyes megoldást minden szövegmező esetében egy szóval határozza meg! A gumiabroncsok feladatai: - a jármű felvétele - az úttestről eredő kisebb felfogása - hajtó, fékező és oldalirányú felfogása - kis ellenállás - megfelelően hosszú - zaj és nélküli gördülés
14. Az alábbi képen a gumiabroncs szerkezetét bemutató keresztmetszeti ábrát láthat, ahol az egyes szerkezeti részeket számjelöléssel látták el.
Határozza meg a szerkezeti részek helyes megnevezését a számjelölések szövegmezőbe gépelésével!
Részegység megnevezése | Számjelölés
Futófelület |
Hump |
Kerékpántperem |
Kerékpántváll |
Közbeiktatott párnaréteg |
Légzáró gumiréteg |
Oldalgumi |
Övréteg |
Perem |
Peremmag |
Szelep |
Szövetváz |
Védőpánt |
15. Milyen irányban helyezik el a szövetvázat alkotó szálakat a diagonál abroncsokban? Válassza ki a helyes megoldást!
| a menetiránnyal párhuzamosan
| átlósan, menetiránnyal hegyes szöget bezárva
| sugárirányban, a menetiránnyal derékszöget bezárva
| szövetrétegenként eltérő irányban
16. Milyen irányultságú vezetőerőt visz át a keresztirányú profil a gumiabroncsok futófelületén? Válassza ki a helyes megoldást!
| egyiket sem, mert azokat a hosszanti bordázatú profil veszi fel.
| hosszirányú vezetőerőket
| oldalirányú és hosszirányú vezetőerőket
| oldalirányú vezetőerőket
17. Milyen állapotú gumiabroncsra vonatkozik a gyártó által megállapított méretezés? Válassza ki a helyes megoldást!
| felfújt gumiabroncs, terhelt vagy terheletlen gumiabroncs (a gumiabroncs terhelése nem befolyásolja a tényleges méretek alakulását)
| felfújt, terheletlen gumiabroncs
| felfújt, terhelt gumiabroncs
| nem felfújt gumiabroncs
18. Mit jelent a névleges profilarány? Válassza ki a helyes megoldást!
| a kerékpánt átmérőjének és az abroncs névleges szélességének aránya
| az effektív sugár és a profilmagasság hányadosa
| függőlegesen álló, terhelt abroncs sugara és az úttest felszíne közötti távolság
| profilmagasság és névleges profilszélesség hányadosa
19. Mekkora haladási sebességen határozzák meg a gumiabroncsok dinamikus gördülési kerületét? Válassza ki a helyes megoldást!
| 50 km/h
| 60 km/h
| 70 km/h
| 80 km/h
20. Az alábbi képen egy gumiabroncs jelöléseit láthatjuk, ahol az egyes jelöléseket betűjelzéssel látták el.
Forrás: Continental: How To Read A Tire Sidewall. https://www.continentaltire.com/news/how-read-tire-sidewall
Határozza meg a megfelelő betűjelzések szövegmezőkbe gépelésével az egyes értékekről, hogy azok a gumiabroncs milyen jellemzőjét, méretét fejezi ki!
Megnevezés | Betűjelölés
Kerékpánt-átmérő |
Profilarány |
Sebességindex |
Szélesség |
Szövetváz kialakítása |
Terhelhetőség |
21. Milyen hátrányokkal jár a szélesebb gumiabroncsok használata? Válassza ki a helyes megoldásokat!
| alacsonyabb terhelhetőség
| keményebb köpenyváz kialakítására van szükség, így a gumiabroncs gördülése zajosabb
| kevésbé jó oldalstabilitás és sérülések elleni védelem
| kisebb oldalirányú vezetőerőket képesek felvenni, így a kanyarokban alacsonyabb haladási sebességet tesznek lehetővé
| kisebb talajnyomás miatt kedvezőtlen téli tulajdonságok
| nagyobb kormányzási és hajtóerő szükséglet alacsonyabb sebességtartományokban
22. Milyen célból helyezik el a radiálabroncsokban a köpenyváz és a futófelület közötti övrétegeket 20°-kal a haladási iránytól eltérő szögben? Válassza ki a helyes megoldást!
| így a gördülés során a futófelület kevésbé változtatja az alakját
| így jó oldalstabilitás alakítható ki
| így kis sebességen is lágy futás érhető el
| így kisebb hőfejlődés és kisebb rugózatlan tömeg érhető el
23. Mekkora profilmélység alatt nem alkalmasak a téli gumiabroncsok téli használatra? Válassza ki a helyes megoldást!
| 0,6 mm
| 1,6 mm
| 2 mm
| 2,6 mm
| 3 mm
| 4 mm
| 6,1 mm
24. Mekkora lehet a gumiabroncsok legkisebb profilmélysége? Válassza ki a helyes megoldást!
| 0,6 mm
| 1,6 mm
| 2 mm
| 2,6 mm
| 3 mm
| 4 mm
| 6,1 mm