KURZUS: Járműszerkezetek II.

MODUL: I. modul: Futómű

3. lecke: Kormányzás

| Cél: A lecke célja, hogy a hallgató ismeretet szerezzen a járművek kormányzásának elvi alapjaival, a személy- és tehergépjárművekben leggyakrabban használt tengelycsonkkormányzással kapcsolatban. A hallgató a futóművekkel, kerékfelfüggesztésekkel kapcsolatos tudását bővítheti, hiszen a leckében kerülnek tárgyalásra a kerékgeometriát leíró tulajdonságok is. A hallgató az elméleti alapok áttekintése után ismereteket szerezhet a kormánymű, a kormányzáshoz szükséges rudazat és a rásegítő berendezések felépítésével, működésével kapcsolatban is.
Követelmények: Ön akkor sajátította el megfelelően a tananyagot, ha képes:
szerkezeti ábra alapján bemutatni a kormányszerkezet 11 fő részegységét. saját szavaival elmondani a tengelycsonkkormányzás működési elvét és alkalmazásának jellemző körét. egyszerű szerkezeti ábrát rajzolni a tengelycsonkkormányzás felépítéséről, illetve az ábrán berajzolni a tengelycsonkkormányzás elfordítási szögeit és szögeltérését. saját szavaival elmondani a tengelycsonkok eltérő szögű elfordításának szükségességének okát. pontosan megfogalmazni, hogy milyen műszaki megoldással valósítható meg a tengelycsonkok eltérő szögű elfordítása. szerkezeti ábrák alapján felismerni és megnevezni az egyes futómű-beállítási paramétereket, amelyek a kerékgeometriát befolyásolják. futómű beállítási (kerékgeometriai) paraméterekről szóló állításokat felismerni és elmondani, hogy azok melyik paraméterre vonatkoznak. szerkezeti ábra alapján bemutatni a fogasléces kormánymű 6 fő részegységét. szerkezeti ábra alapján bemutatni a globoid csigás kormánymű 7 fő részegységét. szerkezeti ábra alapján bemutatni a golyósoros kormánymű 6 fő részegységét. saját szavaival elmondani a kormányművek két fő feladatát. legalább két tulajdonságot, jellemzőt elmondani a kormányművek áttételezésével kapcsolatban. elmondani, hogy jellemzően milyen áttételi tartományban működnek a gépjárművek kormányművei. kormánymű-típusokról szóló állításokat felismerni és elmondani, hogy azok melyik típusra vonatkoznak. saját szavaival elmondani a kormányrudazat 3 fő feladatát. szerkezeti ábra alapján bemutatni a kormányrudazat 9 fő részegységét. nyomtávrúd-elrendezési típusokról szóló állításokat felismerni és meghatározni, hogy az adott állítás melyik típusra vonatkozik. saját szavaival elmondani, hogy miért nem lehetséges a haszongépjárművek kormányzásának működtetéséhez szükséges erőt kis értéken tartása kizárólag nagy mechanikai kormányáttételezéssel. pontosan elmondani, hogy milyen kiemelten fontos biztonsági követelménynek kell megfelelnie a kormányrásegítő berendezéseknek. szerkezeti ábra alapján bemutatni a golyósoros szervokormánymű 13 fő részegységét. szerkezeti ábra alapján bemutatni a fogasléces szervokormánymű 18 fő részegységét. szerkezeti ábra alapján bemutatni a Servotronic szervokormánymű 20 fő részegységét. pontosan elmondani, hogy milyen részegységekhez csatlakozik a golyósoros szervokormánymű torziós rúdja. megfelelő sorrendben elmondani a golyósoros szervokormánymű működésének lépéseit. megfelelő sorrendben elmondani a fogasléces szervokormánymű működésének lépéseit. megfelelő sorrendben elmondani a Servotronic szervokormánymű működésének lépéseit. pontosan elmondani, hogy milyen szelepek alkalmazhatók vezérlőszelepként a fogasléces szervokormányműben. pontosan elmondani, hogy melyik részegység alkotja a munkahengert is a fogasléces szervokormányműben.
Tanulási tevékenység: Olvassa el figyelmesen a Gépjárműszerkezetek című tankönyv 4.3 fejezetét. Készítsen vázlatos rajzot a kormányszerkezet fő részeiről, valamint a tengelycsonkkormányzás kanyarodási pályáiról is. Tekintse át, hogy a kormánytrapéz milyen módon valósítja meg a kormányzott kerekek eltérő szögű elfordítását; majd készítsen rövid vázlatot és egyszerűsített ábrát is. Füzetébe sorolja fel a kerékgeometriát leíró jellemzőket, és azok tulajdonságait is. Az egyes jellemzőkhöz tartozó rajzokról is készítsen vázlatos másolatot.
Tanulmányozza a kormányművek szerkezeti felépítését és működését. Tekintse át az egyes kormányrudazat és nyomtávrúd típusokat, megoldásokat. Jegyezze fel az egyes nyomtávrúd típusokra vonatkozó főbb jellemzőket is.
Tekintse át az egyes kormányrásegítő-berendezés típusokat is, tanulmányozza az azokat bemutató ábrákat is. Elemezze a felépítésüket és működésüket is.
Időszükséglet: A tananyag elsajátításához körülbelül 120 percre lesz szüksége.
Kulcsfogalmak:
tengelycsonk, tengelycsonkkormányzás elfordulási szög, kanyarodási szögeltérés kormánytrapéz kanyarodási körpálya és középpontja nyomtávrúd, nyomtávkar kerékgeometria fogasléces, globoid csigás és golyósoros kormánymű kormánymű áttétel kormányrudazat kormányrásegítés Servotronic

| Önellenőrző kérdések
1. Az alábbi képen a kormányszerkezet fő részegységeit bemutató szerkezeti ábrát láthat, ahol az egyes részegységeket számjelöléssel látták el.
what-when-how.com: Steering Systems - Fig. 27.46. A typical axle beam steering linkage layout. http://what-when-how.com/automobile/steering-systems-automobile/
Határozza meg az egyes részegységek helyes megnevezését a számjelölések szövegmezőbe gépelésével!
Részegység megnevezése | Részegység számjelzése
Bal nyomtávkar |
Bal tengelycsonk |
Irányítókar |
Jobb nyomtávkar |
Jobb tengelycsonk |
Kormány-irányítókar |
Kormánymű |
Kormányoszlop csatlakozás |
Kormány-tolórúd |
Nyomtávrúd |
Tengely |
2. Az alábbi szövegrészben a kormányzásról és a fő feladatairól van szó. Egészítse ki a hiányos mondatokat! A helyes megoldást minden szövegmező esetében egy szóval határozza meg! Két nyomon haladó személy- és tehergépjárművekben szinte kizárólag alkalmaznak. A pótkocsikon kormányzást alakítanak ki, ha szükséges kormányzott tengelyek alkalmazása. A kormányzás feladata: - az kerekek a kívánt irányba - -ban az első kerekek elfordítási szögének lehetővé tétele - a kerekek elfordításához a erővel létrehozott áttételezése
3. Az alábbi képen a tengelycsonkkormányzás fő részegységeit és működésének jellemző szögeit bemutató szerkezeti ábrát láthat, ahol az egyes részegységeket, méreteket és szögeket számjelöléssel látták el.
Wikipedia: Ackermann steering geometry. https://en.wikipedia.org/wiki/Ackermann_steering_geometry
Határozza meg az egyes részegységek helyes megnevezését a számjelölések szövegmezőbe gépelésével!
Megnevezés | Számjelzés
Ívbelső kerék tengelycsonkjának elfordítási szöge ( α) |
Ívkülső kerék tengelycsonkjának elfordítási szöge ( β) |
Kanyarodási szögeltérés ( δ) |
Kormánytrapéz |
Körpálya középpontja |
Nyomtáv |
Nyomtávkar |
Nyomtávrúd |
Tengelycsonk szimmetriatengely |
Tengelytáv |
4. Miért van szükség kanyarodáskor a tengelycsonkok eltérő szögű elfordítására? Válassza ki a helyes megoldást!
| mert az eltérő szögű elfordítással biztosítható a legkisebb fordulókör
| mert azonos elfordítási szög esetén a jármű kis terhelése esetén is jelentősen romlik az útfekvés
| mert azonos elfordítási szög esetén a kerekek nem gördülhetnek a saját természetes pályájukon, emiatt a gördülő mozgás mellett csúszó mozgást is végeznek
| mert azonos elfordítási szög esetén a tengelycsonkok szimmetriatengelyei a hátsó tengely meghosszabbított szimmetriatengelyén metszik egymást, ami hátrányos sajátkormányzási tulajdonságok kialakulását idézi elő
5. Milyen műszaki megoldással valósítható meg a tengelycsonkok eltérő szögű elfordítása kanyarodás esetén? Válassza ki a helyes megoldást!
| a kerékdőlés szabályozásával
| kormánytrapéz megfelelő kialakításával
| negatív kormánygördülési sugár kialakításával
| eltérő szögű tengelycsont-elfordítást lehetővé tevő kormány-irányítókarral
| pozitív csapszegdőlés kialakításával
6. Az alábbi képeken a kerékgeometriával kapcsolatos futómű-beállítási paramétereket ábrázoló ábrákat láthat. Határozza meg az egyes kerékgeometriai jellemző megnevezését az ábrák alatti szövegmezők kitöltésével!
Képek forrása: Turnology: Camber: What Is It And How Can It Make You Faster. https://www.turnology.com/tech-stories/brakes-suspension/camber-what-is-it-and-how-can-it-make-you-faster/ Atlib.info: Wheel Camber Alignment Regulation. https://atlib.info/blog/178-wheel-camber-alignment-regulation-diy-toe-in--toe-out Come And Drive It: Learn Camber, Caster, and Toe. https://www.comeanddriveit.com/suspension/camber-caster-toe SKILL-LYNC: Kingpin Geometry Optimization To Achieve Steering Related Parameters. https://projects.skill-lync.com/projects/ADAMS-Kingpin-Geometry-Optimization-To-Achieve-Steering-Related-Parameters-64497 info3DMmotorsport: Figure A - MacPherson Strut Design. http://info.3dmmotorsport.com/inverted-strut RIMSdealer.com: Tires and cornering. https://www.rimsdealer.com/content/tire_cornering.html
7. Az alábbi állítások a kerékgeometriát jellemző futómű-beállítási paraméterekre vonatkoznak. Válassza ki számjelölés szövegmezőbe gépelésével a megfelelő paramétert, amelyikre az adott állítás vonatkozik! Egy paraméter többször is választható. Amennyiben az állítás több paraméterre is igaz, a megfelelő számokat emelkedő sorrendben írja be a szövegmezőbe! (Pl. az állítás a kerékdőlésre és nyomtávra is igaz, a szövegmezőbe írandó válasz: 37) 1: csapterpesztés 2: kanyarodási szögeltérés 3: kerékdőles 4: kerékösszetartás 5: kormánygördülési sugár 6: kúszási szög 7: nyomtáv 8: tengelytáv 9: utánfutás
Állítás | Paraméter(ek) számjelölése
A kerék síkjának hajlásszögét adja meg a függőlegestől mérve. |
A kerekek oldalirányú rezgéseinek csökkentése miatt fontos. |
A kormánytrapéz állapotának vizsgálatakor nagyon fontos e paraméter mérése. |
A kormányzott kerekek elfordítási tengelyének, illetve a függőcsapszegnek a jármű hossztengelyére merőleges irányú ferdesége a függőlegestől mérve. |
A kormányzott kerekek elfordítási tengelyének, illetve a függőcsapszegnek a jármű hossztengelyének irányában mért dőlése a függőlegestől mérve. |
A paraméter értéke pozitív és negatív is lehet. |
A paraméter értékét a kerekek közepének magasságában, kerékpárperemtől kerékpárperemig kell mérni. |
A paraméter következtében a kerekek elfordításakor a jármű eleje megemelkedik, és a jármű súlyereje következtében visszaállító nyomaték hat. Ennek hatására a kerekek önmaguktól visszaállnak az egyenes haladáshoz szükséges helyzetbe. |
A paraméter megfelelő beállításával elérhető, hogy a kerekek lebegés nélkül fussanak előre, és a nyomtartás is megfelelő legyen. |
A paraméter negatív értékű beállítása esetén a kanyarodáskor elfordított kerekek nem a hosszirányú húzóhatás miatt, hanem a vonóerő hatására állnak egyenes irányba. |
A paraméter negatív értékű beállítása javítja az oldalirányú tapadást, azonban a gumiabroncsok futófelületének belső részén nagyobb kopást eredményez. |
A paraméter negatív értékű beállítását mély keréktárcsák és kisméretű, úszónyerges tárcsafékek alkalmazása teszi lehetővé. |
A paraméter pozitív értékű beállítása esetén a gumiabroncson ható fékezőerő a kereket kifelé fordítja el. |
A paraméter pozitív értékű beállítása esetén a kerekekre hosszirányú húzó hatást kelt, amely a kormányzást stabilizálja. |
Az a szög, amelyet a kerék síkja a haladási iránnyal (a kerék mozgásirányával) zár be. |
Az a szög, amellyel a kanyar belső oldalán lévő kereket jobban elfordítják, mint a kanyar külső oldalán lévő kereket. |
Az a távolság, amelynek nagyságát a kerék felfekvési felületének közepe és a meghosszabbított függőcsapszegtengelynek az út felületével adott döféspontja között mérhető. |
Az a távolságkülönbség, amely az egyenes irányba állított kerekek eleje és hátulja között adódik. |
Az egész jármű haladási irányának oldalirányú zavaró erő által okozott szögváltozásaként is értelmezhető. |
Az egy tengelyen lévő kerekek gumiabroncsközéptől gumiabroncsközépig terjedő távolsága, vízszintes talajon, nyugalmi állapotban mérve. |
Az első és hátsó kerekek geometriai tengelyei közötti távolság. |
Az értéke szögben adható meg. |
Az értékét szögben és milliméterben is meg kell adni. |
Az értékét szögben és milliméterben is meg lehet adni. |
Értéke függ a kerékterheléstől, a zavaró erőktől, az abroncs szerkezetétől, profiljától és légnyomásától, valamint a tapadási súrlódási tényezőtől is. |
Értékét a kanyar belső oldalán lévő kerék 20°-os elfordítási szögénél határozzák meg. |
Ez a paraméter a kerékdőléssel együtt hatással van a kormánygördülési sugárra. |
Ez a távolság a kerék és az úttest között létrejövő súrlódási erők erőkarja. |
Ha a függőcsapszeg meghosszabbított szimmetriatengelye pontosan a kerék felfekvési felületének közepén döfi az úttestet, a paraméter értékét nullának tekintjük. Ebben az esetben az álló jármű kerekeinek elfordítása nagy erőt igényel. |
Minél pozitívabb értékű a paraméter beállítása, annál kisebbek az oldalirányú erők. |
Negatív értékű beállítása esetén a kerékre ható fékezőerő a kereket befelé fordító nyomatékot hoz létre, ami előnyös önstabilizáló hatást eredményez. |
8. Az alábbi képen egy kormánymű-típus fő részegységeit bemutató szerkezeti ábrát láthat, ahol az egyes részegységeket számjelöléssel látták el.
Határozza meg az egyes részegységek helyes megnevezését a számjelölések szövegmezőbe gépelésével! A táblázatban olyan részegységek megnevezései is olvashatók, amelyek az adott kormánymű-típusnak nem részei; ezen részegységek esetében a szövegmezőbe 0 számot gépeljen!
Részegység megnevezése | Számjelölés
Csigatengely |
Fogasívszegmens |
Fogasléc |
Globoid csiga |
Golyós orsó |
Golyóvezető csövek |
Gumiharmonika |
Hajtó fogaskerék |
Hézagállító csavar |
Kormánygörgő |
Kormánytengely |
Nyomóelem |
Nyomtávrúd |
9. Az alábbi képen egy kormánymű-típus fő részegységeit bemutató szerkezeti ábrát láthat, ahol az egyes részegységeket számjelöléssel látták el.
Határozza meg az egyes részegységek helyes megnevezését a számjelölések szövegmezőbe gépelésével! A táblázatban olyan részegységek megnevezései is olvashatók, amelyek az adott kormánymű-típusnak nem részei; ezen részegységek esetében a szövegmezőbe 0 számot gépeljen!
Részegység megnevezése | Számjelölés
Csigatengely |
Fogasívszegmens |
Fogasléc |
Globoid csiga |
Golyós orsó |
Golyóscsapágy |
Golyóvezető csövek |
Hajtó fogaskerék |
Hézagállító csavar |
Kormánygörgő |
Kormányműtengely |
Kormánytengely |
Tűgörgős csapágy |
10. Az alábbi képen egy kormánymű-típus fő részegységeit bemutató szerkezeti ábrát láthat, ahol az egyes részegységeket számjelöléssel látták el.
Határozza meg az egyes részegységek helyes megnevezését a számjelölések szövegmezőbe gépelésével! A táblázatban olyan részegységek megnevezései is olvashatók, amelyek az adott kormánymű-típusnak nem részei; ezen részegységek esetében a szövegmezőbe 0 számot gépeljen!
Részegység megnevezése | Számjelölés
Csigatengely |
Fogasívszegmens |
Fogasléc |
Globoid csiga |
Golyós anya |
Golyós orsó |
Golyóvezető csövek |
Hajtó fogaskerék |
Irányítókar |
Kormánygörgő |
Kormányműtengely |
Kormánytengely |
Nyomtávrúd |
11. Az alábbi szövegrészben a kormányműről és a fő feladatairól van szó. Egészítse ki a hiányos mondatokat! A helyes megoldást minden szövegmező esetében egy szóval határozza meg! A kormánymű feladatai: - a kormánykerék mozgásának a kerekek elfordításához - a vezető kezének erejével keltett nyomaték A tapasztalat szerint a kormánymű -nek olyannak kell lennie, hogy a kormánykeréken a -hez szükséges erő ne haladja meg a N értéket. A kormányzás megkönnyítésére mind a személygépkocsik, mind a haszonjárművek -vel is felszerelhetők.
12. Általában milyen áttételi tartományban működnek a személygépjárművek kormányművei? Válassza ki a helyes megoldást!
| 5:1 → 10:1
| 10:1 → 15:1
| 10:1 → 25:1
| 10:1 → 40:1
| 25:1 → 40:1
| 30:1 → 40:1
13. Általában milyen áttételi tartományban működnek a haszongépjárművek kormányművei? Válassza ki a helyes megoldást!
| 5:1 → 10:1
| 10:1 → 15:1
| 10:1 → 25:1
| 10:1 → 40:1
| 25:1 → 40:1
| 30:1 → 40:1
14. Az alábbi állítások kormányművekre vonatkoznak. Válassza ki számjelölés szövegmezőbe gépelésével a megfelelő kormánymű-típust, amelyikre az adott állítás vonatkozik! Egy típus többször is választható. 1: fogasléces kormánymű 2: globoid csigás kormánymű 3: golyósoros kormánymű
Állítás | Kormánymű-típus számjelölése
A hajtást biztosító elem átmérője a középső részén csökken, menetemelkedése változó. |
A hajtást biztosító részegység egyenes fogazással rendelkezik. |
A hajtást biztosító részegység ferde fogazással rendelkezik. |
A kormányműben az irányítókart egy arra közvetlenül csatlakozó fogasív hozza mozgásba. |
A kormányműtengely villás karjában csapágyazott, két- vagy háromhornyú kormánygörgő helyezkedik el. |
A kormányzás működését a körbefutó pálya emelkedése és a tengelyirányban elmozdulni képes kormányanya biztosítja. |
Állandó áttételi kialakítás mellett léteznek változó áttételű változatok is ebből a kormánymű-típusból, ezek a kis kerékelfordítások tartományában közvetlenebbül hatnak. |
Az áttételt biztosító részegységeket nyomóelem közvetítésével rugók szorítják össze. |
Ez a kormánymű közvetlen áttételű. |
Jellegzetessége, hogy könnyen jár és nagy kerékelfordulást tesz lehetővé. |
Jellegzetessége, hogy könnyen tér vissza alaphelyzetbe, és lapos kivitele miatt kicsi a helyszükséglete. |
15. Az alábbi szövegrészben a kormányrudazat fő feladatairól van szó. Egészítse ki a hiányos mondatokat! A helyes megoldást minden szövegmező esetében egy szóval határozza meg! A kormányrudazat feladata: - a -ben létrehozott mozgások továbbvezetése az kerekekhez - a kívánt áttételezéssel - a kerekek a meghatározott, egymáshoz viszonyított -sal.
16. Az alábbi képen a kormányrudazat fő részegységeit bemutató szerkezeti ábrát láthat, ahol az egyes részegységeket számjelöléssel látták el.
Forrás: what-when-how.com: 27.6.3. Independent Suspension Steering System. http://what-when-how.com/automobile/steering-systems-automobile/
Határozza meg az egyes részegységek helyes megnevezését a számjelölések szövegmezőbe gépelésével!
Részegység megnevezése | Számjelölés
Bal oldali irányítókar |
Gömbcsukló |
Himbakar |
Jobb oldali irányítókar |
Kormánymű |
Nyomtávrúd bal oldali része |
Nyomtávrúd jobb oldali része |
Nyomtávrúd középső része |
Segédirányítókar |
17. Az alábbi állítások nyomtávrúd-elrendezési típusokra vonatkoznak. Válassza ki számjelölés szövegmezőbe gépelésével a megfelelő nyomtávrúd-elrendezést, amelyikre az adott állítás vonatkozik! Egy típus többször is választható. 1: nyomtávrúd merev első tengely esetén 2: nyomtávrúd önálló kerékfelfüggesztés esetén 3: mindkettőre vonatkozik
Állítás | Nyomtávrúd-elrendezés számjelölése
A kormánymozgásokat a kormánykarról kormánytolórúdon és segéd-irányítókaron keresztül lehet átvinni a kormányrudazatra. |
A kormánymozgásokat a kormánykarról közvetlenül lehet átvinni a kormányrudazatra. |
A rugózás nincs hatással a kerekekkel együtt lengő kormánytrapézra. |
Az úttest által okozott lökések az irányítókarral a kormánytolórúdon keresztül a kormányműre juthatnak. |
Ennél az elrendezésnél a kerekek egymástól függetlenül rugózhatnak |
Ennél az elrendezésnél a lengéscsillapítókhoz hasonló szerkezetű kormány-lengéscsillapítókat alkalmaznak, hogy az úttest felől érkező lökéseket távol tartsák a kormányműtől és a kormánykeréktől. |
Ennél az elrendezésnél egyrészes nyomtávrudat alkalmaznak. |
Ennél az elrendezésnél osztott nyomtávrudat kell alkalmazni. |
18. Miért nem lehetséges a haszongépjárművek kormányzásának működtetéséhez szükséges erő alacsony értéken tartása kizárólag nagy mechanikai kormányáttételezéssel? Válassza ki a helyes megoldást!
| mert ebben az esetben a kormányműnek és a kormánykeréknek túl nagy lökéseket közvetít a kormányrudazat
| mert ebben az esetben a nagy áttétel megvalósításához szükséges berendezés helyigénye is túl nagy
| mert ebben az esetben a kerekek végpontok közötti átfordításhoz túl sok kormányfordulatra van szükség
| mert az ilyen kormányművek tartóssága nem kielégítő, amely a haszongépjárművek esetében komoly hátrányt jelent
19. Milyen kiemelten fontos biztonsági követelménynek kell megfelelnie a kormányrásegítő berendezéseknek? Válassza ki a helyes megoldást!
| nem szabad túl nagy segéderőt létrehoznia, hiszen így a járművezető kevésbé képes pontosan kontrollálni a jármű úttartását
| jó tömítettséggel kell rendelkeznie, hogy olajszivárgás ne alakulhasson ki
| állandó segéderőt kell létrehoznia, hogy a kormányzás működése kiszámítható legyen
| biztonságkritikus felépítés és működés, amely meghibásodás esetén is biztosítja biztonságos járművezetéshez szükséges minimális kormányzási segéderőt
| olyan kialakításúnak kell lennie, hogy a jármű kormányberendezése a kormányrásegítő-rendszer meghibásodása esetén is működtethető, a jármű irányítható maradjon
20. Az alábbi képen a golyósoros szervokormánymű fő részegységeit bemutató metszeti ábrát láthat, ahol az egyes részegységeket számjelöléssel látták el.
Határozza meg az egyes részegységek helyes megnevezését a számjelölések szövegmezőbe gépelésével! A vezérlőszelep felépítését elölnézeti és jobb oldalnézeti metszetben is bemutatja az ábra, így az azonos részegységek a két ábrán azonos számjelöléssel rendelkeznek.
Részegység megnevezése | Számjelölés
Beáramlóhorony |
Csapszeg |
Golyós anya (munkadugattyú) |
Golyós orsó |
I. szelepdugattyú |
II. szelepdugattyú |
Kormánytengely |
Mennyiség-szabályozó szelep |
Nagynyomású olajszivattyú |
Sugárirányú horony |
Torziós rúd |
Vezérlőszelep |
Visszaáramló-horony |
21. Az alábbi képen a fogasléces szervokormánymű fő részegységeit bemutató metszeti ábrát láthat, ahol az egyes részegységeket számjelöléssel látták el.
Határozza meg az egyes részegységek helyes megnevezését a számjelölések szövegmezőbe gépelésével! A kormányrásegítő berendezés felépítését elölnézeti és jobb oldalnézeti metszetben is bemutatja az ábra, így az azonos részegységek a két ábrán azonos számjelöléssel rendelkeznek.
Részegység megnevezése | Számjelölés
Beáramlórések |
Borda |
Fogasléc |
Forgótolattyú |
Hajtó fogaskerék |
Ház |
Munkadugattyú |
Munkahenger |
Olajszivattyú |
Olajtartály |
Sugárirányú hornyok |
Tengelyirányú horony |
Torziós rúd |
Vezérlőpersely |
Vezérlőrés |
Visszaáramlás |
Visszaáramló-horony |
Visszaáramlórés |
22. Az alábbi képen a Servotronic fogasléces hidrokormánymű fő részegységeit és hidraulikus rendszerét bemutató szerkezeti és metszeti ábrát láthat, ahol az egyes részegységeket számjelöléssel látták el.
Határozza meg az egyes részegységek helyes megnevezését a számjelölések szövegmezőbe gépelésével! A kormányrásegítő berendezés felépítését térbeli és metszeti nézetben is bemutatja az ábra, így az azonos részegységek a két ábrán azonos számjelöléssel rendelkeznek.
Részegység megnevezése | Számjelölés
Bal oldali fojtás |
Bal oldali munkatér |
Bal oldali szelepdugattyú |
Bal oldali visszacsapó szelep |
Bal oldali visszahatástér |
Elektrohidraulikus átalakító |
Fogasléces szervokormánymű |
Jobb oldali fojtás |
Jobb oldali munkatér |
Jobb oldali szelepdugattyú |
Jobb oldali visszacsapó szelep |
Jobb oldali visszahatástér |
Mágnesszelep |
Munkadugattyú |
Nagynyomású olajszivattyú |
Olajnyomás |
Olajtartály |
Sebességmérő |
Torziós rúd |
Vezérlőegység |
23. Milyen részegységekhez csatlakozik a golyósoros szervokormánymű torziós rúdja? Válassza ki a helyes megoldásokat!
| a golyós orsóhoz
| a hajtó fogaskerékhez
| a kormánytengelyhez
| a szelepdugattyúkhoz
| a túlnyomásszelephez
| a vezérlődugattyúhoz
| a vezérlőperselyhez
| a vezérlőszelep házához
| a visszaáramló-horonyhoz
24. A következő listában a golyósoros szervokormánymű jobbra majd egyenes állásba fordítása során lezajló működési folyamat lépéseit láthatja. Állítsa megfelelő sorrendbe a folyamatot leíró lépéseket! Írja a mezőkbe a megfelelő sorszámot (1-10)!
| A bal oldali kamrából kiszorul az olaj.
| Az olaj az I. szelepdugattyú beáramlóhornyán és a bal oldali sugárirányú hornyon át a henger jobb oldali kamrájába áramlik.
| A két szelepdugattyú elmozdul a középhelyzetéből; az I. dugattyú jobbra, a II. dugattyú balra tolódik.
| A kormánykereket az egyenes állásba fordítjuk vissza.
| A munkadugattyú még jobban balra tolódik.
| A torziós rúd visszarugózása semleges helyzetükbe viszi vissza a szelepdugattyúkat.
| Az I. szelepdugattyú visszaáramló-hornyán át az olaj a szelepdugattyú közepéhez, majd az olajtartályba áramlik.
| A balmenetes munkadugattyú balra tolódik; a kormányorsó elfordul és a torziós rúd elcsavarodik.
| A kormányt jobbra fordítjuk.
| A jobb sugárirányú hornyon át a II. szelepdugattyú zárt beáramlóhornyához, onnan pedig az I. dugattyú visszaáramló hornyához áramlik.
25. Milyen szelepeket alkalmazhatunk vezérlőszelepként a fogasléces szervokormányműben? Válassza ki a helyes megoldásokat!
| forgódugattyús szelep
| forgótolattyús szelep
| gumimembrános szelep
| kétirányú szelep
| visszacsapó szelep
26. Milyen részegységek alkotják a forgótolattyús szelepet a fogasléces szervokormányműben? Válassza ki a helyes megoldást!
| borda
| forgótolattyú
| hajtó fogaskerék
| munkadugattyú
| torziós rúd
| vezérlőpersely
| visszaáramló-horony
27. Melyik részegység alkotja a munkahengert is a fogasléces szervokormányműben? Válassza ki a helyes megoldást!
| a fogasléc
| a fogasléc háza
| a forgótolattyú
| a munkadugattyú
| a vezérlőrés
| a vezérlőszelep háza
| a vezetőpersely
| az olajszivattyú háza
28. A következő listában a fogasléces szervokormánymű jobbra majd egyenes állásba fordítása során lezajló működési folyamat lépéseit láthatja. Állítsa megfelelő sorrendbe a folyamatot leíró lépéseket!
1. 2. 3. 4. 5. 6. 7. 8. 9. 10. 11. 12. 13. 14. |  |
29. Mitől függ a hidraulikus segéderők nagysága a Servotronic szervokormányműben? Válassza a ki a helyes megoldást!
| az olajszivattyú által előállított olajnyomás nagyságától
| az elektrohidraulikus átalakítóba programozott áttételtől
| a vezérlőhornyok kialakításától
| a torziós rúd merevségétől
| a kormányra kifejtett kézi kormányerő nagyságától
| a kormány fordításának sebességétől
| a haladási sebességtől
30. A következő listában a Servotronic szervokormánymű jobbra fordítása, majd a jármű gyorsítása során lezajló működési folyamat lépéseit láthatja. Állítsa megfelelő sorrendbe a folyamatot leíró lépéseket! Írja a mezőkbe a megfelelő sorszámot (1-12)!
| A jobb oldali fojtás miatt a jobb oldali visszahatástérben nagyobb nyomás alakul ki.
| A kormányorsó az óramutató járásával megegyezően elfordul.
| A sebesség növelésével a mágnesszelepet a vezérlőegység kinyitja.
| A kormányt jobbra fordítjuk.
| Az olaj a jobb, majd bal oldali fojtáson keresztül a bal oldali visszahatástérbe is beáramlik.
| A szervorendszer nagy segéderőt hoz létre, a kormány alacsony sebességű haladáskor könnyen forgatható.
| A kormányorsóra balra ható nyomaték hat, amely a szelepdugattyúkat semleges helyzetbe fordítja.
| A jobb oldali szelepdugattyú lefelé nyomódik.
| A két visszahatástérben azonos nyomás alakul ki; a torziós rúdra nem hat visszaható nyomaték.
| Az olaj a jobb oldali munkatérbe, továbbá a visszacsapó szelepen keresztül a jobb oldali visszahatástérbe áramlik.
| A szelepdugattyúk semleges helyzete miatt már nem alakul ki segéderő; a vezetőnek nagyobb erőt kell kifejtenie a kormányzáshoz.
| Az olaj a jobb oldali munkatérből a jobb oldali visszacsapó szelepen és fojtáson, majd a mágnesszelepen át az olajtartályba áramlik.